
Text rozhodnutia
Súd: Krajský súd Bratislava Spisová značka: 4To/73/2019 Identifikačné číslo súdneho spisu: 1619010165 Dátum vydania rozhodnutia: 20. 08. 2019 Meno a priezvisko sudcu, VSÚ: JUDr. Tibor Kubík ECLI: ECLI:SK:KSBA:2019:1619010165.3 Uznesenie Krajský súd v Bratislave predsedom senátu JUDr. Tiborom Kubíkom v trestnej veci obžalovaného A. O., stíhaného pre obzvlášť závažný zločin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 172 ods. 1 písm. c/, písm. d/, ods. 2 písm. c/, písm. e/ Trestného zákona, s poukazom na § 138 písm. b/, písm. j/ Trestného zákona, o odvolaní okresného prokurátora proti rozsudku Okresného súdu Malacky, sp. zn. 1T/32/2019 zo dňa 26. 04. 2019, v Bratislave dňa 20. 08. 2019 takto r o z h o d o l : Podľa § 312 ods. 4 Tr. por. predseda odvolacieho senátu krajského súdu berie na vedomie s p ä ť v z a t i e odvolania okresného prokurátora zo dňa 11. 06. 2019, ktoré podal dňa 03. 05. 2019 proti rozsudku Okresného súdu Malacky, sp.zn. 1T/32/2019, vyhlásenom dňa 26. 04. 2019. o d ô v o d n e n i e : Rozsudkom Okresného súdu Malacky, sp. zn. 1T/32/2019 zo dňa 26. 04 2019, bol obžalovaný A. O., nar. XX. XX. XXXX v N., uznaný za vinného pre obzvlášť závažný zločin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 172 ods. 1 písm. c/, písm. d/, ods. 2 písm. c/, písm. e/ Trestného zákona, s poukazom na § 138 písm. b/, písm. j/ Trestného zákona. Za to bol obžalovaný A. O. odsúdený prvostupňovým okresným súdom podľa § 172 ods. 2 Trestného zákona s poukazom na § 36 písm. l/, písm. n/ Trestného zákona, § 37 písm. m/ Trestného zákona, § 38 ods. 3, ods. 5 Trestného zákona, s použitím § 39 ods. 2 písm. d/, ods. 4 Trestného zákona per analogiam, s použitím § 42 ods. 1 Trestného zákona v spojení s § 41 ods. 2 Trestného zákona, súhrnný trest odňatia slobody vo výmere 9 (deväť) rokov. Podľa § 48 ods. 2 písm. b/, ods. 4 Trestného zákona súd obžalovaného na výkon trestu zaraďil do ústavu na výkon trestu so stredným stupňom stráženia. Taktiež bol uložený obžalovanému podľa § 60 ods. 1 písm. a/ Trestného zákona trest prepadnutia vecí, vymenovaných v príslušnom výroku napadnutého rozsudku, ktoré sú uložené na Krajskom riaditeľstve Policajného zboru v Bratislave, Odbore kriminálnej polície, 1. Oddelení vyšetrovania pod ČVS: KRP-83/1-VYS-BA-2018; a podľa § 60 ods. 1 písm. c/ Trestného zákona uložil mu aj trest prepadnutia veci a to: finančná hotovosť vo výške 8.920,- eur, uložená na účte Okresného súdu Malacky, ktorá je zapísaná v knihe pohľadávok D/15 - 4/2019. Proti tomuto rozsudku podal v lehote ustanovenej v § 309 ods. 1 Trestného poriadku odvolanie okresný prokurátor samostatným podaním dňa 03. 05. 2019 a to do výroku o treste . Dňa 20. 06. 2019 bola vec prvostupňovým súdom predložená odvolaciemu súdu na rozhodnutie tak o odvolaní prokurátora ako aj obžalovaného, pričom zo spisového materiálu je zrejmé, že okresný prokurátor zobral odvolanie späť písomným podaním, doručeným prvostupňovému súdu dňa 03. 06. 2019. Podľa § 312 ods. 2 Trestného poriadku osoba, ktorá odvolanie podala, môže ho výslovným vyhlásením vziať späť, a to až do doby, než sa odvolací súd odoberie na záverečnú poradu. Odvolanie prokurátora môže vziať späť i nadriadený prokurátor. Podľa § 312 ods. 4 Trestného poriadku vzatie odvolania späť vezme uznesením na vedomie predseda senátu odvolacieho súdu, a ak nebola vec doteraz tomuto súdu predložená, predseda senátu súdu prvého stupňa. Vzhľadom na vyššie citované ustanovenia predseda senátu odvolacieho súdu vzal na vedomie späťvzatie odvolania prokurátorom. Poučenie: Proti tomuto rozhodnutiu nie je prípustný riadny opravný prostriedok.

